Ateitininkai.lt

#Ateitininkų tekstai pas Mildą
2020-02-12 18:00 (Europe/Vilnius) | šv. Kazimiero bažnyčia, Didžioji g. 34, Vilnius, Lietuva
Brangūs ateitininkai ir jų draugai,
kviečiame prisijungti skaityti ateitininkų tekstų su Milda Vitkute.
Šį kartą tęsime Stasio Šalkauskio „ATEITININKŲ IDEOLOGIJA” skaitymą. Susitikime Vilniuje vasario 12 dieną 18 val. prie Šv. Kazimiero bažnyčios, prie vartų, esančių kairėje – mus pasitiks Milda ir drauge keliausime skaityti Šalkauskio.
Kaip pasiruošti:
1. Perskaityti įkelto teksto 90-95 psl.

SAS susikaupimo vakaras
2020-02-09 17:00 - 21:00, 2019-10-06 17:00 - 21:00
Studentų ateitininkų sąjunga visus norinčius sustoti ir pamąstyti kviečia atvykti į Šv. Kryžiaus bažnyčią, S. Daukanto a. 1, Vilnius.
Programa
17:00 Atidaromos durys
17:15 Dvasinė konferencija
18:00 Diskusija ir užkandžiai
18:45 Švč. Sakramento Adoracija ir išpažintys
20:00 Šv. Mišios

MAS Mažoji akademija
2020-02-07 08:00 - 2020-02-09 17:00

S. Šalkauskis: Lietuvių kultūros pašaukimas
2020-02-06 18:00 - 20:00 | Lietuvos nacionalinė Martyno Mažvydo biblioteka, Gedimino pr. 51, Vilnius, 01109
K V I E Č I A M E Į
2020-ųjų Ateitininkų metų proga organizuojamus iškilių lietuvių mąstytojų tekstų skaitymus, vyksiančius Nacionalinėje Martyno Mažvydo bibliotekoje, Valstybingumo erdvėje.
Pirmasis tekstas — ištraukos iš Stasio Šalkauskio „Tauta ir tautinis auklėjimas”.

„…krikščioniškoji pasaulėžiūra […] sykiu yra tolima ir kosmopolitizmui, ir nacionalizmui, nors sykiu pripažįsta ir aukštą tautybės pašaukimą, ir universaliai reikšmingą visos žmonijos vienybę.“ (Stasys Šalkauskis)
P A S I R U O Š T I
diskusijai pasiruošti galite tinklaraščio ateitininkai.tumblr.com pagalba. Jame publikuojamas aptariamas tekstas, komentarai ir kita aktuali informacija.
P R A N E Š Ė J A S
Profesorius Arūnas Sverdiolas, filosofas, Stasio Šalkauskio idėjų tyrėjas.
R E N G I N Į O R G A N I Z U O J A
Ateitininkų federacija, bendradarbiaudama su Lietuvos nacionalinės Martyno Mažvydo bibliotekos Adolfo Damušio demokratijos studijų centru.

Maloniai kviečiame!

SAS žiemos akademija
2020-01-31 - 2020-02-02 | pin MŪZA HOTEL, Virbališkės takas 2, , Palanga, 00127 , Lietuva
Visa informacija apie renginį ČIA ir feisbuk renginyje.

Ekskursija „Kaunas, Stulginskis ir ateitininkai“
2020-01-26 12:50 - 15:30 | Kaunas, Laisvės al. 13, Kaunas, Lietuva
SAS skelbia: Ateitininkų metai – ekskursijų metai!
PIRMOJI EKSKURSIJA – SAUSIO 26 DIENĄ KAUNE!
Į Ateitininkų federaciją pažvelgsime iš Istorinės Lietuvos Respublikos Prezidentūros, pažindami ateitininką Aleksandrą Stulginskį – Vasario 16-osios akto signatarą, Steigiamojo Seimo pirmininką bei II-ąjį LR Prezidentą.
Vėliau programoje – Kauno rotušė ir legendinė Spurginė!
Susitinkame sausio 26 dieną, sekmadienį, 12:50 val., Istorinėje Prezidentūroje (Vilniaus gatvė 33, Kaunas)!
Dalyvio auka – 2 eurai.
Gavėjas: [REDACTED]
Gavėjo pavadinimas: Ateitininkų federacija
Mokėjimo paskirtis: Vardas Pavardė už ekskursiją
Registracija
#Ateitininkų_Metai2020 #Ateitininkai #AteikiteKurti
SAS valdybos informacija

Labdaros akcija „Ateitis vaikams"
2020-01-18 18:00 - 20:00 | Ateitininkų rūmai, Laisvės al. 13, Kaunas, Lietuva
Kalėdinis gerumo laikas jau artėja, taigi pasiraitokime rankoves ir padėkime „Mamų unijai“ pastatyti „Šeimos namus“!
Kviečiame moksleivius (ir ne tik) prisidėti prie kasmetinės moksleivių ateitininkų sąjungos organizuojamos adventinės labdaros akcijos. Rinkome pinigus Afrikos, Indijos ir Ukrainos žmonėms, tačiau šiais metais nusprendėme solidarizuotis su Lietuvos vaikais, sergančiais onkologinėmis ligomis, ir jų šeimomis.
Na, o Sausio 18 dieną kviesime į labdaros akcijos baigiamąjį koncertą.

Daugiau informacijos ir registracija.

Sausio įvykių minėjimas Vilniuje
2020-01-12 16:45 - 19:00 | Vilniaus įgulos karininkų ramovė, Pamėnkalnio g. 13, Vilnius, Lietuva
#AteikiteKurti #Lietuvą
Prieš 29-erius metus lietuviai drąsiai stojo akistaton su priešu ir gynė tai, kas buvo brangu – tėvynės, o kartu ir savo pačių, laisvę.
Susitikime sekmadienį (sausio 12 d.) paminėti sausio įvykių su atsargos majoru Albertu Daugirdu, kuris lemtingos Sausio 13-osios nakties prie Seimo metu buvo atsakingas už gynybos strategijas.
p r o g r a m a
16.45 val. renkamės LR Seimo lankytojų centro edukacijų salėje II a.(Gedimino pr. 60, Vilnius)
17.00 val. susitikimas su atsargos majoru Albertu Daugirdu
18.00 val. su vėliavomis keliausime prie atminimo laužų.
Kilus klausimų, skambinkite numeriu: +37065201809 (Liudvika)
Kviečiame kitų miestų ateitininkus ir jų draugus taip pat burtis prie atminimo laužų jų miestuose!
#Ateitininkų_metai2020

MAŽA
2019-12-28 12:00 - 2020-01-01 17:00

VKAV adventinis vakaras
2019-12-19 17:30 - 21:00 | Domus Maria, Aušros vartų g. 12, Vilnius
Mieli Vilniaus krašto ateitininkai!
Kaip ir kasmet kviečiame jus į jau tradicija tapusį renginį – adventinę vakaronę. Šį kartą norime jus pakviesti susirinkti kartu ir pasidalinti savo džiaugsmu bei talentais, tad kiekvieną kuopą, korporaciją ar vienetą prašome sugalvoti trumpą prisistatymą, dainą ar vaidinimą. Adventinė vakaronė vyks gruodžio 19 dieną. Vakarą pradėsime Šv. Mišiomis Jezuitų gimnazijos koplyčioje 17:30. Vėliau keliausime į Av12 didžiąją salę. Renginyje tikrai netrūks geros nuotaikos, dainų ir arbatos!
Visų labai lauksime!
Organizuoja Dievo tarno Mečislovo Reinio moksleivių ateitininkų kuopa

SAS advento rekolekcijos
2019-12-13 20:00 - 2019-12-15 14:00
Ar pastebėjote, kad Adventas – susikaupimo, ramybės, maldos ir viltingo laukimo metas – dažnai tampa bėgimo, nesibaigiančių reikalų bei dar didesnio nei įprastai streso laiku? Ar ir Jums Adventas vis apauga dovanų sąrašais, artėjančios sesijos vargais, laiko ir miego trūkumu? Ar spėjate bent akimirkai sustoti ir susimąstyti apie viso to prasmę? Ar lieka bent lašelis ramybės ir pakankamai džiaugsmo?
Studentų ateitininkų sąjunga (SAS) bei ateitininkų medikų korporacija Gaja siūlo galimybę ištrūkti iš besisukančio prieššventinio pasiruošimo rato, atsikvėpti ir susigrąžinti tikrąją Advento ramybę.
2019 m. gruodžio 13-15 d. Truskavoje vyks SAS Advento rekolekcijos. Pažadame ne tik turtingą maldos gyvenimą, įdomias paskaitas ir susitikimus, bet ir pakankamai laiko susikaupimui, miegui, Jūsų seniai nematytiems draugams ir naujiems pažįstamiems. Kviečiame kartu praleisti tris dienas, grąžinančias „mūsų žingsnius į ramybės kelią“.
Programa prasidės GRUODŽIO 13 d. (penktadienį) 19:00 ir baigsis GRUODŽIO 15 d. (sekmadienį) 14:00
REGISTRACIJA
KAINA (įskaitant nakvynę, maitinimą 3k/d, užkandžius):
• ŠALPA – 25 Eur
• ĮPRASTAS – 35 Eur
(Ateitininkams, susimokėjusiems nario mokestį, pirmakursiams, kandidatams – 30 Eur)
• DOSNU – 40 Eur
Dalyvio auką už rekolekcijas pervesti iki GRUODŽIO 8 d. į šią sąskaitą: [REDACTED]
Gavėjo pavadinimas: Ateitininkų Federacija
Mokėjimo paskirtis: Vardas Pavardė už Advento rekolekcijas
Iki susitikimo!
P.S. Rekolekcijų kaina neturi būti kliūtis dalyvauti. Dėl finansinių (ir kitų) klausimų rašyk el. paštu korp.gaja@gmail.com.
Rekolekcijas organizuoja Studentų ateitininkų sąjunga ir studentų ateitininkų medikų korporacija „Gaja“.

SAS susikaupimo vakaras
2019-12-08 17:00 - 21:00, 2019-11-10 17:00 - 21:00 | Vilnius, Vilnius

VKAV advento rekolekcijos
2019-12-07 09:45 - 2019-12-08 14:00 | Pabradė, Pabradė, Lietuva

Ateitininkų federacijos Atsikūrimo Lietuvoje 30-mečio minėjimas
2019-11-30 12:00 - 16:30 | Vilnius, Vilnius
Šiais metais Ateitininkų federacija Lietuvoje švenčia 30-metų atsikūrimo sukaktį. Kun. Arvydas Žygas per atkuriamąjį suvažiavimą Vilniaus Moksleivių rūmuose 1989 m. sakė „ateikite kurti, o ne griauti“.
Šiandien svarbu pamatyti, įvertinti ir pasidžiaugti tuo, kas buvo sukurta per šiuos metus bei įkvėpti jaunąją kartą prisijungti prie šio paraginimo.
Kviečiame lapkričio 30 d. atvykti visų kartų ateitininkų į istorinę vietą Vilniuje ir dalyvauti šventinėje popietėje, kurios metu išgirsime garbių ateitininkų pranešimus bei dalinsimės šio laikotarpio aktualijomis.
Renginio programa:
12.00 Šv. Mišios Vilniaus Arkikatedra Bazilika (koncelebruoja AF dvasios vadas, Vilniaus Arkivyskupas Gintaras Grušas)
13.45-14.30 Pasitikimo kava*
14.30-16.30 Minėjimas (pranešimai ir meninė programa)*
*Lietuvos vaikų ir jaunimo centras (Konstitucijos pr. 25, Vilnius)
Pranešimai:
• „Ateitininkų atsikūrimas Bažnyčios akimis“
(Kardinolas Sigitas Tamkevičius)
• „Ateitininkų atsikūrimas – svarbiausi momentai ir asmenybės“
(Vygantas Malinauskas)
• „Ateitininkiškas ugdymas – dovana augančiai asmenybei“
(Irma Kuliavienė/ses. Daiva Kuzmickaitė)
Kviečiame užsiregitruoti!

Korp! GAJA Metinė šventė
2019-11-24 12:00 - 16:00 | Ateitininkų rūmai, Laisvės al. 13, Kaunas, Lietuva
Kviečiame Jus į studentų ateitininkų medikų korporacijos „GAJA” Metinę šventę. Šventės metu laukia:
– šv. Mišios
– 4 juniorių SAS įžodis ir bei pakėlimas į senjores
– 1 filisterės ASS įžodis
– Sveikinimai bei metinė ataskaita
– Miniforumas „Apie ūkį ir bites” (jo metu bus paliestos (bičių) šeimų bei apskritai šeimyniškumo temos)
– Super duper vaišės ir dar puikesnė kompanija
Jaukiame Jūsų KTU III rūmų (Laisvės al. 13) koplyčioje lapkričio 24d. 12val. (po šv. Mišių veiksmas persikels į VIa. salę).

Kristaus Karaliaus šventė Panevėžyje
2019-11-23 11:00 - 16:00 | Panevėžio Juozo Balčikonio gimnazija, Respublikos g. 47, Panevėžys, Lietuva

Šv. Tomo Moro klubo gimtadienis
2019-11-21 18:00 - 20:00
Šv. Mišios – vyks 18 val. Pranciškonų (konventualų) vienuolyno koplyčioje (Trakų g. 9, Vilnius). Rinksimės padėkoti Dievui už globą, įkvėpimą bei sutiktus žmones, rėmusius savo darbais, malda ir bendryste.

Broniaus Krivicko 100-metų minėjimas
2019-11-19 18:00 - 20:00 | Teatras Viniaus klasika, Vytenio g. 6, Vilnius, Vilniaus Apskritis, 01303, Lietuva

Aušros Vartų atlaidų šv. Mišios už ateitininkus
2019-11-16 19:00 - 20:00
Garbė Kristui!
Kviečiame ateitininkus švęsti Aušros Vartų Gailestingumo Motinos atlaidus ir lapkričio 16 d., šeštadienį, 19 val. melstis už jaunimą ir ateitininkus šv. Mišiose Vilniaus Šv. Teresės bažnyčioje, kurioms vadovaus ateitininkų dvasios vadas arkivyskupas Gintaras Grušas.
Melskimės už mūsų organizaciją prašydami, kad Dievas laimintų mūsų darbus ir siekius visa pašvęsti ir atnaujinti Kristuje.
Atlaidų programą galite rasti čia.

Kuopų globėjų ir pirmininkų kursai
2019-11-09 09:30 - 21:00 | Ateitininkų rūmai, Laisvės al. 13, Kaunas, Lietuva
„kojomis ant žemės, bet širdimi Danguje“
Lapkričio 9 d., šeštadienį, istoriniuose Ateitininkų rūmuose Kaune vyks kursai kuopų globėjams ir aktyviausiems kuopų nariams. Kursuose atsigręšime į praeitį, kad dabar galėtume kurti ateitį – aptarsime, kaip ruošimės ir švęsime 2020 m. Ateitininkų metus minint 110 metų organizacijos sukaktį, pasidalinsime savo ugdymo kuopoje patirtimi, susipažinsime su kuopų veiklos modelio ruošiama metodika, įsikvėpsime idėjų šiam kuopos sezonui.
Šv. Jonas Bosko kalbėdamas apie ugdymą nuolat kartodavo mintį: kojomis ant žemės, bet širdimi Danguje. Lai tai būna įkvėpimas ir mūsų organizacijos globėjams, atliekantiems itin svarbią tarnystę.
Kviečiame registruotis iki lapkričio 3 d.
Susipažinti su kursų programa.
Kelionės išlaidos bus kompensuojamos – apie tai plačiau informuosime užsiregistravusius dalyvius.
Jei kyla klausimų – drąsiai rašykite af@ateitis.lt.

AF sekretoriato ir MAS valdybos informacija
Už paramą dėkojame Jaunimo reikalų departamentui prie SADM, Lietuvių katalikų religinei šalpai.

Ateitininkų tekstai pas Mildą: Šalkauskis
2019-10-31 18:00 - 20:00 | Vilniaus jėzuitų gimnazija, Didžioji g. 32,, Vilnius, 01128, Lietuva
Visa informacija ČIA.

MARA
2019-10-26 10:00 - 2019-10-29 18:00
Moksleivių ateitininkų rudens akademija!
Visa informacija jau netrukus.

SAS kandidatų kursai
2019-10-25 18:00 - 2019-10-27 15:00

Žemaitija mini ateitininkijos atkūrimo 30-metį
2019-10-25 14:45 - 20:00

SAS rudens žygis
2019-10-12 - 2019-10-13

Tarptautiniai mokymai Rumunijoje
2019-10-04 08:00 - 2019-10-08 17:00
Tarptautinių ryšių komitetas kviečia moksleivius ir studentus į tarptautinius kursus – „YOU-ROPEAN YOUTH TRAINING“.
Mokymai vyks Rumunijoje spalio 4 – 8 dienomis. Dalyvių amžius 16 – 35 metai. Dalyvio auka 50 Eur. Kelionės išlaidas kompensuoja organizatoriai. Kviečiame registruotis iki rugsėjo 17 dienos.
Kursai yra skirti jaunimo lyderiams, kurie nori pagilinti savo lyderystės žinias, mokytis iš kitų organizacijų patirties ir dalintis savo patarimais su jaunimo lyderiais iš įvairių Europos šalių. Šių mokymų tikslas – parengti lyderius dirbti tarptautiniuose renginiuose, ugdyti komandinio darbo daugiakultūrinėje grupėje įgūdžius.
Dalyvio mokesčio dydis neturi būti kliūtimi dalyvauti stovykloje, apie tai galima parašyti el. paštu.
Turite klausimų?
Rašykite international@ateitis.lt
Registracijos anketa

Ateitininkų federacijos tarptautinių ryšių komiteto informacija

Pirmakursių vakarienė Kaune
2019-09-24 19:00 - 22:00 | Kaunas, Laisvės al. 13, Kaunas, Lietuva

SAS rudens akademija
2019-09-20 18:00 - 2019-09-22 15:00
